**Byw mewn perygl**

**Gweithgareddau dosbarth - Cyfnod Allweddol 2**

Golwg cyffredinol ar yr Adnodd

Dyluniwyd Gwyddoniaeth yn y Newyddion i fod yn ffynhonnell ddiddorol a chyfredol o wybodaeth ac adnoddau ar-lein i athrawon. Bydd yn helpu i gefnogi gofynion y Cwricwlwm Cenedlaethol ar gyfer cynnwys materion byd-eang a Chymreig cyfredol mewn modd hyblyg mewn gwersi daearyddiaeth yn ogystal â chynlluniau dysgu mwy ffurfiol, a/neu gellir ei ddefnyddio i ysgogi gwaith pellach o fewn cynlluniau gwaith. Mae geiriau allweddol wedi’u lliwddangos o fewn yr adnodd a bydd eu diffiniad yn ymddangos wrth rolio drostyn nhw. Bydd pob rhifyn yn cael ei archifo i ganiatáu i chi fynd at yr adnoddau a’u hailddefnyddio yn y dyfodol. Mae modd eu lawrlwytho’n llawn i alluogi i chi eu storio a’u defnyddio yn yr ystafell ddosbarth heb gysylltu â’r rhyngrwyd. Y thema ar gyfer y rhifyn hwn yw’r berthynas rhwng nodweddion corfforol a dynol.

Y Cwricwlwm Cenedlaethol a’r Fframwaith Sgiliau ar gyfer dysgwyr 3 i 19 oed yng Nghymru

Mae gweithgareddau’r cynlluniau gwersi’n nodi’r ystod a’r sgiliau perthnasol o’r Cwricwlwm Cenedlaethol.

Fframwaith Sgiliau ac Asesu ar gyfer Dysgu

Nod y cynlluniau dysgu hyn yw cefnogi’r gofynion i gael cwricwlwm sy’n canolbwyntio ar sgiliau. Lle bo hynny’n briodol yn y cynlluniau gwersi, nodir awgrymiadau o ran lle gellir defnyddio sgiliau meddwl, cyfathrebu, TGCh a rhifedd yng nghyd-destun daearyddiaeth.

Mae gwaith ymchwiliol yn addas iawn wrth asesu ar gyfer dysgu. Er enghraifft, ar ddechrau astudiaeth gall plant ganfod faint maen nhw wedi’i ddysgu’n barod, a beth maen nhw eisiau ei ganfod. Ar ddiwedd astudiaeth, gall plant asesu eu cyrhaeddiad eu hunain a’i nodi drwy ddefnyddio technegau syml fel tynnu lluniau o wynebau hapus neu oleuadau traffig ar eu gwaith. Mae holi cwestiynau drwy gydol y gweithgareddau yn annog plant i werthuso eu dealltwriaeth a gwella eu dysgu.

Bydd cyfleoedd i ddefnyddio strategaethau asesu ar gyfer dysgu yn cael eu nodi fel **AagD**.

**Erthygl 1 : Perygl - Calchfaen!**

| **Amcanion Sgiliau Allweddol** | **Amcanion Pwnc a Sgiliau** | **Gweithgareddau ac Adnoddau** |
| --- | --- | --- |
| **Sgiliau meddwl**  Cynllunio  Gofyn Cwestiynau  Casglu gwybodaeth  Pennu meini prawf llwyddiant  Datblygu  Ffurfio barn a gwneud penderfyniadau  Adlewyrchu  Adolygu canlyniadau a meini prawf llwyddiant  Gwerthuso dysgu a meddwl eu hunain.  **Rhifedd**  Casglu gwybodaeth  Cofnodi a dadansoddi data a chyflwyno darganfyddiadau  **Cyfathrebu**  Llythrennedd  Cyflwyno gwybodaeth a syniadau  Cyfathrebiadau Ehangach  Cyfathrebu gwybodaeth. | **Daearyddiaeth**  Sgiliau  Ymchwilio:  – arsylwi a gofyn cwestiynau am fater daearyddol  - mesur, casglu a chofnodi data drwy gynnal ymchwiliadau ymarferol  - trefnu a dadansoddi tystiolaeth a dod i gasgliad  Cyfathrebu  - mynegi barn eu hunain  - cyfathrebu darganfyddiadau mewn amryw o ffyrdd  Ystod  Cynnal ymchwiliad i ‘ddaearyddiaeth yn y newyddion’.  Datblygu eu sgiliau daearyddol, eu gwybodaeth a’u dealltwriaeth drwy ddysgu am leoedd, amgylcheddau a materion byd-eang    **Geirfa:**  Calchfaen, topograffi carst, twll sinc, ceunant, erydiad, ecosystem, amgylcheddol, tanddaearol | **Nod:** casglu gwybodaeth am amgylcheddau calchfaen  **Adnoddau:**   * Cwpanau, dŵr, tywod, soda pobi ar gyfer arbrawf bychan * Llyfrau a mynediad i’r rhyngrwyd i wneud ymchwil   **Gweithgaredd 1 – Deall ymdoddiad calchfaen.**   * Troellwch y soda pobi mewn i un cwpan a’r tywod i gwpan arall. * Dywedwch wrth y dosbarth beth sy’n digwydd * Dylai’r athro egluro bod rhai sylweddau (fel calchfaen) yn ymdoddi mewn dŵr a dydy rhai eraill ddim.   **Gweithgaredd 2 - Ysgrifennwch adroddiad byr am un o nodweddion tirwedd calchfaen.**   * Gweithiwch mewn parau * Defnyddiwch lyfrau a’r adnodd i wneud ymchwil am un o’r nodweddion calchfaen a enwir yn y canllaw rhyngweithiol * Rhaid cynnwys o leiaf un llun, wedi’i wneud â llaw, er mwyn darlunio.   **AagD:** Dylai parau gyflwyno gwaith i gael ei farcio  **Adlewyrchu**:  Darllenwch sylwadau’r athro ac ail-ysgrifennwch un neu ddwy frawddeg yn defnyddio’r awgrymiadau i wella’r darn. |

**Erthygl 2: Perygl – Llosgfynydd!**

| **Amcanion Sgiliau Allweddol** | **Amcanion Pwnc a Sgiliau** | **Gweithgareddau ac Adnoddau** |
| --- | --- | --- |
| **Sgiliau meddwl**  Cynllunio  Gofyn Cwestiynau  Casglu gwybodaeth  Datblygu  Ffurfio barn  Datblygu syniadau  Meddwl am achos ac effaith a gwneud penderfyniadau  Adlewyrchu  Gwerthuso dysgu a meddwl eu hunain.  **Cyfathrebu**  Llythrennedd  Cyflwyno gwybodaeth a syniadau  Cyfathrebiadau Ehangach  Cyfathrebu gwybodaeth. | **Daearyddiaeth**  Sgiliau  Ymchwilio:  – arsylwi a gofyn cwestiynau am fater daearyddol  - Cyfathrebu  - mynegi barn eu hunain  - cyfathrebu darganfyddiadau eu hunain mewn amryw o ffyrdd  Ystod  Cynnal ymchwiliad i ‘ddaearyddiaeth yn y newyddion’.  Datblygu eu sgiliau daearyddol, eu gwybodaeth a’u dealltwriaeth drwy ddysgu am leoedd, amgylcheddau a materion byd-eang  **Geirfa:**  Llosgfynydd tarian, llosgfynydd cyfansawdd, lafa, crater, callor, llif pyroclastig, cwmwl lludw, mantell, craidd, cramen, platiau tectonig | **Nod:** Casglu a defnyddio gwybodaeth am losgfynyddoedd a’u peryglon.  **Adnoddau:**   * Erthygl 2: Perygl – Llosgfynydd! * Llyfrau a ffynonellau ar-lein.   **Gweithgaredd - Darganfyddwch fwy am uno’r peryglon y sonnir amdanynt yn y canllaw rhyngweithiol i losgfynyddoedd** (Hwyrach y bydd y gweithgaredd hwn yn cymryd mwy nag un wers)   * Gweithiwch mewn grwpiau bychain (2/3) dewiswch un o beryglon llosgfynydd (lafa, llif mwd, bomiau lafa, llif pyroclastig neu gwmwl lludw) * Paratowch gyflwyniad byr i’r dosbarth yn egluro:  Pam eu bod nhw’n digwydd.   Ym mha ffordd y gallent effeithio ar yr amgylchedd lleol a’r boblogaeth.  **AagD**: Bydd grwpiau yn cyflwyno i’r dosbarth cyfan, gyda chyfle i’r dosbarth ofyn cwestiynau ar y diwedd (dan arweiniad athro). |

**Erthygl 3: Byw mewn perygl**

| **Amcanion Sgiliau Allweddol** | **Amcanion Pwnc a Sgiliau** | | **Gweithgareddau ac Adnoddau** |
| --- | --- | --- | --- |
| **Sgiliau meddwl**  Cynllunio  Gofyn Cwestiynau  Casglu gwybodaeth  Datblygu  Ffurfio barn  Datblygu syniadau  Meddwl am achos ac effaith a gwneud penderfyniadau  Adlewyrchu  Gwerthuso dysgu a meddwl eu hunain.  **Cyfathrebu**  Ysgrifenedig  Cyflwyno syniadau a gwybodaeth  Ysgrifennu yn gywir | | **Daearyddiaeth**  Sgiliau  Casglu gwybodaeth  Ystyried tystiolaeth  Datblygu syniadau i ddod o hyd i atebion a ffurfio casgliadau  Ystod  Cynnal ymchwiliad i ‘ddaearyddiaeth yn y newyddion’.  Datblygu eu sgiliau daearyddol, eu gwybodaeth a’u dealltwriaeth drwy ddysgu am leoedd, amgylcheddau a materion lleol a chenedlaethol  **Geirfa:**  Amaethyddiaeth, diwydiant, adeiladu, mwyngloddio, adnoddau naturiol, twristiaeth, hamdden, mewn perygl, ecosystemau | **Nod:** Dod â’r wybodaeth a’r cysyniadau o’r rhifyn hwn o Ddaearyddiaeth yn y Newyddion at ei gilydd er mwyn dylunio amgylchedd cynaliadwy (dinas neu adeilad ysgol)  **Adnoddau**:   * Yr erthyglau * System Wybodaeth Ddaearyddol fel Google Earth   **Gweithgaredd: Ysgrifennu erthygl bapur newydd am un o’r lleoliadau peryglus a sonnir amdanynt yn yr erthygl Byw Mewn Perygl.**  Mynd ar drip rhithiol i un o’r lleoliadau.   * Darganfod mwy am yr ardal, yn cynnwys y diwydiannau a’r gweithgareddau sydd yna (amaethyddiaeth, mwyngloddio a thwristiaeth ac ati)   Ysgrifennwch erthygl bapur newydd am yr ardal a’r peryglon sy’n gysylltiedig â hi. Efallai y byddwch chi’n:   * Dewis digwyddiad penodol (echdoriad, twll sinc a thirlithriad ac ati) * Edrych ar y ffordd y mae’r amgylchedd yn cael ei siapio gan dirwedd calchfaen neu losgfynyddoedd yn gyffredinol * Canolbwyntio ar sut mae’r newidiadau yn effeithio ar bobl   **AagD:** Dylid rhoi’r erthyglau i’r athro eu marcio  **Adlewyrchu:**  Ar ôl derbyn adborth yr athro, ystyriwch un peth allwch chi fod wedi’i wneud yn ychwanegol i wella’r darn. |